CELEX: 62020TN0730
Language: da
Date: 2020-12-16 00:00:00
Title: Sag T-730/20: Sag anlagt den 16. december 2020 — ON mod Kommissionen

8.2.2021   
            
            
               DA
            
            
               Den Europæiske Unions Tidende
            
            
               C 44/57
            
         
      Sag anlagt den 16. december 2020 — ON mod Kommissionen
      (Sag T-730/20)
      (2021/C 44/79)
      Processprog: fransk
      
         Parter
      
      
         Sagsøger: ON (ved advokat N. de Montigny)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Afgørelsen truffet af PMO.1 den 12. marts 2020 om tilbagebetaling af fejlagtigt udbetalte beløb i henhold til tjenestemandsvedtægtens artikel 85 med virkning fra den 1. februar 2015 annulleres.
               
            
                  —
               
               
                  Om fornødent annulleres afgørelsen om afslag på sagsøgerens klage af 3. september 2020.
               
            
                  —
               
               
                  Europa-Kommissionen tilpligtes at betale erstatning for den ikke-økonomiske skade, som sagsøgeren har lidt, og som efter ret og billighed er opgjort til 10 000 EUR.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende vedrører tilsidesættelse af tjenestemandsvedtægtens artikel 85, for så vidt som betingelserne for at anvende denne artikel ikke er opfyldt. Sagsøgeren er i denne henseende bl.a. af den opfattelse, at administrationen ikke har godtgjort, at han vidste eller burde have vidst, at han ikke havde ret til udlandstillæg fra det tidspunkt, hvor han påbegyndte sin tidligere og eneste ansættelse, dvs. i 2009.
               
            
                  2.
               
               
                  Andet anbringende vedrører tilsidesættelse af princippet om en rimelig frist. Sagsøgeren har i denne henseende henvist til, at den manglende overholdelse af en rimelig frist desuden har haft den konsekvens, at han har mistet muligheden for at kunne godtgøre, at han i den pågældende periode havde en sædvanlig og primær bopæl uden for Det Forenede Kongerige, idet arkiveringsforpligtelsen generelt ikke overstiger en varighed på ti år.
               
            
                  3.
               
               
                  Tredje anbringende vedrører den tjenstlige fejl, som administrationen begik, og hvorved den har pådraget sig erstatningspligt. Denne fejl består efter sagsøgerens opfattelse i, at administrationen foretog en fejlagtig fastlæggelse af hans økonomiske rettigheder på det tidspunkt, hvor han tiltrådte tjenesten.